stanford-oval/wikipedia huggingface dataset:
Palaiópolin arkeologinen museo (Ándros)
Kokoelmat

Museon kokoelmiin kuuluu löytöjä Palaiópolista sekä muun muassa sen lähellä olevan Agía Eleoúsan antiikin aikaiselta hautausmaalta. Esineisiin kuuluu muun muassa veistoksia, reliefejä, rakennusten koristeosia ja piirtokirjoituksia klassiselta kaudelta roomalaiselle kaudelle saakka. Merkittävimpiin esineisiin lukeutuvat muun muassa Pegasos-hevosta ja Bellerofonia esittävä veistos 500/400-luvulta eaa.; luonnollisen kokoinen leijonapatsas noin vuodelta 320 eaa.; Artemiin patsaan osa 200-luvulta eaa.; sekä Isikselle omistetun hymnin sisältävä piirtokirjoitus ensimmäiseltä vuosisadalta eaa.
Terrakottafiguriini, Agía Eleoúsa, n. 450–400 eaa.
Attikalainen kyliks, Agía Eleoúsa, n. 400–375 eaa.
Efebeihin liittyvä piirtokirjoitus gymnasionista, n. 300 eaa.–200 jaa.
Artemiin patsaan torso, 100-luku eaa.
Sarkofagin koristelua roomalaisajalta, n. 150–175 jaa.
Roomalaisaikaisia kultakoruja.
Aiheesta muualla

Kuvia tai muita tiedostoja aiheesta Palaiópolin arkeologinen museo Wikimedia Commonsissa
Patricia Rolston

Patricia Rolston (28. marraskuuta 1929 Vancouver – 11. maaliskuuta 2019) oli kanadalainen pianisti, kuoronjohtaja ja pedagogi. Hän opiskeli Vancouverissa, Kaliforniassa ja New Yorkissa. Hän teki debyyttinsä resitalistina Wigmore Hallissa Lontoossa vuonna 1958. Hän on esiintynyt lukuisien sekä kanadalaisten että ulkomaalaisten orkestereiden kanssa. Hän oli mukana perustamassa Mohawk Collegen musiikkijaosta Ontariossa ja toimi sen puheenjohtajana vuosina 1977–1989. Hän oli myös Mohawk College Singers -kuoron ensimmäinen johtaja.
Rolston sai palkinnon Hamiltonin Dante Alighieri -seuralta ja nimitettiin Hamiltonin vuoden naiseksi 1986. Richmond Music Schoolin (Brittiläinen Kolumbia) musiikillinen johtaja hänestä tuli vuonna 1990. Hän teki yhteistyötä Patricia Hodginsin kanssa kiertueen ja vuonna 1995 julkaistun Love's Old Sweets Songs -levyn merkeissä. Rolston meni naimisiin kapellimestari Lee Hepnerin kanssa, ja pariskunnan yhteinen poika on jazzsaksofonisti Darcy Hepner.
Parliament Act (1949)

Parliament Act on Isossa-Britanniassa vuonna 1949 säädetty laki, joka määrittelee parlamentin ylähuoneen valtaoikeudet. Se täydentää vuoden 1911 Parliament Actia, joka poisti ylähuoneelta veto-oikeuden lähes kaikissa asioissa jättäen jäljelle pelkän lykkäysmahdollisuuden. Vuoden 1949 Parliament Act lyhensi lykkäyksen enimmäisajan kahdesta yhteen vuoteen.
Lain sääti Clement Attleen johtama työväenpuolueen hallitus, joka pelkäsi konservatiivien hallitseman ylähuoneen käyttävän lykkäävää veto-oikeuttaan estääkseen rauta- ja terästeollisuuden kansallistamisen. Alahuone hyväksyi uuden Parliament Actin toisessa käsittelyssä marraskuussa 1947. Maltillisen sisältönsä vuoksi esitys ei kohdannut samanlaista jyrkkää vastarintaa kuin vuoden 1911 laki aikanaan, mutta ylähuone hylkäsi sen silti kahdesti vuoden 1948 aikana. Niinpä laki annettiin heinäkuussa 1949 kuninkaan vahvistettavaksi käyttäen vuoden 1911 Parliament Actin tarjoamaa mahdollisuutta ylähuoneen ohittamiseen. Kyseessä oli kolmas kerta, kun tätä menettelyä sovellettiin. Sen sijaan sitä ei lopulta tarvittu rauta- ja teräslain hyväksymiseen.
Vuoden 1949 Parliament Actin mukaan kaikki ylähuoneen hylkäämät lakiesitykset voidaan vahvistaa, mikäli alahuone on hyväksynyt ne kahdessa käsittelyssä, joiden välissä on kulunut vähintään vuosi. Poikkeuksen muodostavat esitykset parlamentin toimikauden pidentämisestä. Lain suomaa mahdollisuutta ylähuoneen sivuuttamiseen on käytetty neljä kertaa. Sen avulla hyväksytyt lait olivat vuoden 1991 War Crimes Act, vuoden 1999 European Parliament Elections Act (laki suhteellisesta vaalitavasta Euroopan parlamentin vaaleissa), vuoden 2000 Sexual Offences (Amendment) Act sekä vuoden 2004 Hunting Act (kettujahdin kielto).
Paretskoi

Paretskoi on suomalainen suku, joka on lähtöisin Raja-Karjalan Salmista Hiivan kylästä. Karjalankielinen sukunimimuoto Paretskoi tulee ilmeisesti venäläismuodosta Paretschkin (myös kirjoitusasu Parotschkin), joka pohjautunee karjalaisortodoksiseen ristimänimeen, kuten Parissa / Porissa (Boris) tai Parkko / Parkku (Parfenij). Nimen lopputavu -oi on tyypillinen karjalan kielen deminutiivimuoto.
Henkilöitä

Jyri Paretskoi — suomalainen kirjailija
Markku Paretskoi — suomalainen toimittaja ja käsikirjoittaja
Oscar-gaala 1992

Oscar-gaala 1992 oli järjestyksessä 64. järjestetty Oscar-gaala, ja se järjestettiin 30. maaliskuuta 1992 Dorothy Chandler Pavilionissa Los Angelesissa.
Uhrilampaat voitti gaalassa viisi palkintoa seitsemästä ehdokkuudestaan ja nousi kolmanneksi elokuvaksi, joka on onnistunut voittamaan viisi tärkeintä Oscar-palkintoa. Se on myös ainoa kauhuelokuva, joka oli koskaan voittanut parhaan elokuvan-palkinnon.
Vuoden 1992 gaala teki myös historiaa nimeämällä Kaunottaren ja hirviön ehdokkaaksi parhaan elokuvan-palkintoon ensimmäisenä animaatioelokuvana.
Ehdokkaat ja voittajat

| Sarja | Voittaja | Elokuva | Muut ehdokkaat |  |
| --- | --- | --- | --- | --- |
| Elokuva |  | Uhrilampaat |  Kaunotar ja hirviö  Bugsy  JFK – avoin tapaus  Vuorovetten prinssi |  |
| Ohjaus | Jonathan Demme | Uhrilampaat |  John Singleton - Kulman kundit  Barry Levinson - Bugsy  Oliver Stone - JFK – avoin tapaus  Ridley Scott - Thelma ja Louise |  |
| Miespääosa | Anthony Hopkins | Uhrilampaat |  Warren Beatty - Bugsy  Robert De Niro - Cape Fear  Robin Williams - Fisher King  Nick Nolte - Vuorovetten prinssi |  |
| Naispääosa | Jodie Foster | Uhrilampaat |  Geena Davis - Thelma ja Louise  Susan Sarandon - Thelma ja Louise  Bette Midler - Eilen, tänään, ikuisesti  Laura Dern - Rambling Rose |  |
| Miessivuosa | Jack Palance | Kaupunkicowboyt |  Michael Lerner - Barton Fink  Harvey Keitel - Bugsy  Ben Kingsley - Bugsy  Tommy Lee Jones - JFK – avoin tapaus |  |
| Naissivuosa | Mercedes Ruehl | Fisher King |  Kate Nelligan - Vuorovetten prinssi  Diane Ladd - Rambling Rose  Jessica Tandy - Paistetut vihreät tomaatit  Juliette Lewis - Cape Fear |  |
| Lyhytnimaatio | Daniel Greaves | Manipulation |  Blackfly - Christopher Hinton  Strings - Wendy Tilby |  |
| Vieraskielinen elokuva |  | Mediterraneo (Italia) |  Härkä (Ruotsi)  Luonnon lapset (Islanti)  Poikaluokan vintiöt (Tšekkoslovakia)  Punainen lyhty (Hongkong) |  |
| Sovitettu käsikirjoitus | Ted Tally | Uhrilampaat |  Hitlerjunge Salomon - Agnieszka Holland  Paistetut vihreät tomaatit - Fannie Flagg, Connie Sobieski  JFK - avoin tapaus - Oliver Stone, Zachary Sklar  Vuorovetten prinssi - Pat Conroy, Becky Johnston |  |
| Alkuperäinen käsikirjoitus | Callie Khouri | Thelma & Louise |  John Singleton - Kulman kundit  James Toback - Bugsy  Richard LaGravenese - Fisher King  Lawrence Kasdan & Med Kasdan - Grand Canyon – elämää kaupungissa |  |
| Puvustus | Albert Wolsky | Bugsy |  Anthony Powell - Hook – Kapteeni Koukku  Corinne Jorry - Madame Bovary  Richard Hornung - Barton Fink  Ruth Myers - The Addams Family – Perhe Addams |  |
| Dokumentti | Allie Light, Irving Saraf | In the Shadow of the Stars |  Vince DiPersio, William Guttentag - Death on the Job  Alan Raymond, Susan Raymond - Doing Time: Life Inside the Big House  Hava Kohav Beller - Levoton omatunto  Lawrence Hott, Diane Garey - Wild by Law |  |
| Lyhytdokumentti | Debra Chasnoff | Deadly Deception: General Electric, Nuclear Weapons And Our Environment |  Immy Humes - A Little Vicious  David McGowan - The Mark of the Maker  Eric Valli, Alain Majani - Birdnesters of Thailand  Bill Couturié, Bernard Edelman - Memorial: Letters from American Soldiers |  |
| Maskeeraus | Stan Winston, Jeff Dawn | Terminator 2 – Tuomion päivä |  Christina Smith, Monty Westmore, Greg Cannom - Hook – Kapteeni Koukku  Michael Mills, Edward French, Richard Snell - Star Trek VI – Tuntematon maa |  |
| Äänitehosteet | Dennis Muren, Stan Winston, Gene Warren Jr., Robert Skotak | Terminator 2 – Tuomion päivä |  Eric Brevig, Harley Jessup, Mark Sullivan, Michael Lantieri - Hook – Kapteeni Koukku  Michael Salomon, Allen Hall, Clay Pinney, Scott Farrar - Tulimyrsky |  |
Paleomagnetismi

Paleomagnetismi tutkii Maan muinaista magneettikenttää, jonka suunta ja voimakkuus voidaan mitata magneettisia mineraaleja sisältävistä kivistä. Muinaisia kivikerrostumia tutkimalla huomataan Maan magneettikentän suunnan vaihdelleen pitkien aikojen kuluessa siten, että välillä magneettikenttä vaihtuu päinvastaiseksi. 
Koska kuitenkin Maan magneettikenttä on ollut yleensä suunnilleen pyörimisakselin suuntainen, sen avulla on voitu yrittää kartoittaa mannerliikuntoja. Joillekin kerrostumilla voi paleomagnetismin avulla yrittää antaa karkeita ikärajoja.
Napaisuuskäännökset

Napaisuuskäännöksen aikana Maan magneettikentän suunta vaihtuu vastakkaiseksi. Se kestää jonkin aikaa, ja sen aikana Maan magneettikenttä heikkenee ja vahvistuu taas vastakkaiseksi. Viimeinen Maan magneettikentän napaisuuskäännös oli Brunhes-Matuyama 780 000 vuotta sitten. Tietokonesimulaatioiden mukaan napaisuuskäännöksien aikana magneettikenttä ei häviä kokonaan vaan muuttuu monimutkaisemmaksi.
Yksi napaisuuskäännös kestää heikkenemisineen ja uuden kentän vahvistumisineen vain noin 50 000 vuotta. Maan magneettikentän napaisuus on vaihdellut pitkään 1–5 kertaa miljoonassa vuodessa. Keskimääräinen napaisuuskausi kestää 250 000 vuotta, mutta vaihtelee kymmenistätuhansista miljooniin vuosiin. Harvinaisesti Maan magneettikentän napaisuus oli kymmeniä miljoonia vuosia sama liitukaudella, kaudella "C34" ajalla 120 – 83 miljoonaa vuotta sitten, Aptian- Santonian-kausilla. Pitkäkestoisia, miljoonia vuosia kestäviä, saman napaisuuden kausia kutsutaan epookeiksi ja lyhytkestoisia, korkeintaan satoja tuhansia vuosia kestäviä sanotaan tapahtumiksi.
Tämänhetkistä magneettikentän suuntaa sanotaan normaaliksi (kompassit osoittavat pohjoisnapaa kohti). Seuraavan napaisuuskäännöksen jälkeen kompassit osoittavat etelänapaa kohden.
Napaisuuskäännökset > Nykyinen heikkeneminen

Planeettamme magneettikenttä suojelee osaltaan meitä kosmisilta säteiltä. Maan magneettikentän heikkeneminen päästää maan pinnalle enemmän kosmista säteilyä, mutta paleontologian mukaan maan magneettikentän ajoittaiset heikkenemiset eivät ole aiheuttaneet suuria eläinten joukkosukupuuttoja. Maan magneettikenttä on heikentynyt 150 viime vuoden aikana 10–15 %, ja se heikkenee 1 400 vuoden puoliintumisajalla. Viime maksimi oli 2 000 vuotta sitten, mistä kenttä on heikentynyt 35 %. Jos Maan magneettikenttä pienenee nykyistä vauhtia, se heikkenee kokonaan vuonna 3000–4000 jaa. Mutta toisaalta Maan magneettikenttä on vaihdellut huomattavasti Brunhes-kaudella.
Paleomagnetismin kaudet

Ohessa on lista viimeisimmistä paleomagneettista kausista. Lista ei sisällä monia
lyhyitä käänteisen napaisuuden kausia.
Merkinnät: N (engl. n) on normaalikausi (napaisuus sama kuin nyt) ja K (engl. r) on käänteisen
napaisuuden kausi. Käänteisen napaisuuden kausien sisällä on lyhyitä normaalikausia.
Brunhes N (kausi n1) 0,78–0 miljoonaa vuotta sitten
Brunhes-Matuyama-raja 0,78 miljoonaa eli 780 000 vuotta sitten
Matuyama K (kausi r1) 2,58–0,78 miljoonaa vuotta sitten,
Jaramillo N 1,07–0,9 miljoonaa vuotta sitten
Olduvai N 1,93–1,76 (1,8–1,6?) miljoonaa vuotta sitten
Cobb Mountain 1,2 miljoonaa vuotta sitten
Reunion 1 ja 2 2,14 (tai 2,23–2,20) 2,08
Gauss N 3,60–2,58 miljoonaa vuotta sitten
Kaena 3,0-3,1 miljoonaa vuotta sitten
Mammoth (mammuth) ja 3,2–3,3 miljoonaa vuotta sitten
Gilbert K 3,60–5,6 miljoonaa vuotta sitten
Cochiti (n. 4,3 miljoonaa vuotta sitten)
Nunivak 4,5 miljoonaa vuotta sitten
Sidufjall (n. 4,9–4,8 miljoonaa vuotta sitten)
Thvera (n. 5,2–5,0 miljoonaa vuotta sitten)-
Tarkemmista paleomagneettisista kausista käytetään kirjainlyhenteistä, esimerkiksi Brunhes on C1n, ja Matuyama
C1r, C2n, C2r eli Matuyama RI, Olduvai+Rheunion ja matuyama II.
Aiheesta muualla

Kuvia tai muita tiedostoja aiheesta Paleomagnetismi Wikimedia Commonsissa
Maan magneettikentän muutoksia viimeisimmän 5 miljoonan vuoden aikana.
Otsonpesä

Otsonpesän rivitalo on vuonna 1959 valmistunut Espoon Tapiolassa sijaitseva Kaija ja Heikki Sirenin suunnittelema asuinkiinteistö.
Rakennuksen on urakoinut Rakennus- ja insinööritoimisto Yrjö Karjalainen Oy, joka urakoi myös muita Tapiolan alueen rakennushankkeita. Ensimmäiset asukkaat olivat Tapiolaa rakentaneiden rakennusliikkeiden johtajia ja omistajia, ja kiinteistö poikkesi 150–250 m²:n huoneistokokojensa puolesta Tapiolan muusta kerrostalo- ja rivitalorakentamisesta, mikä herätti poliittista närää asuinalueen ideologista taustaa ajaneissa piireissä. Erityisesti rakennuksen sijainnista Tapiolantien, Kontionkujan ja Otsolahdentien rajaamaan kortteliin kerrostalojen ja merenrantapuiston välissä aiheutui kaavoituspoliittista keskustelua.
Kiinteistössä on viisi asuntoa, joista suurin on alun perin ollut Yrjö Karjalaisen perheen omassa käytössä.
Otsonpesä on esitelty sadoissa arkkitehtuurin julkaisuissa, ja se on arkkitehtuuriltaan yksi Suomen kansainvälisesti tunnetuimmista asuinkiinteistöistä. Se on saanut vaikutteita 1930–1950-lukujen kansainvälisistä varhaisen funktionalismin kohteista ja inspiroinut myöhempiä, erityisesti 1960-luvulla valmistuneita funktionalistisen tyylin rakennuksia ympäri maailman. Rakennuksen julkisivu ja tunnetuimmat yksityiskohdat ovat suojeltuja.
Rakennus on muurattu tiilestä ja se koostuu palikkamaisista osista. Julkisivu on valkoinen, siinä on suuria ikkunapintoja ja valkoisuutta korostamassa mustaa vaakalaudoitusta.
Aiheesta muualla

Sanaksenaho, Pirjo: Moderni koti. Pientaloasumisen ihanteet arkkitehtuuri- ja sisustusjulkaisuissa 1950-1960-luvuilla, s. 112.  (väitöskirja)  Aalto Yliopisto, 2017.  ISBN 978-952-60-7702-4.  Teoksen verkkoversio (viitattu 27.10.2018).
Park Yong-ha

| Park Yong-ha |
| --- | --- |

Henkilötiedot
Syntynyt: 12. elokuuta 1977 Soul, Korean tasavalta
Kuollut: 30. kesäkuuta 2010 (32 vuotta)
Ammatti:  näyttelijä
Näyttelijä
Aktiivisena:  1994–2010
Aiheesta muualla
IMDb
Park Yong-ha (hangul: 박용하朴容夏; hanja: Bak Yonh-ha, 12. elokuuta 1977 – 30. kesäkuuta 2010) oli korealainen näyttelijä, laulaja ja tanssija.
Diskografia

Dear Love
I Love You So Much
Just For Yesterday
Park Yong Ha I Miss You Very Much
Aiheesta muualla

HanCinema
Paula Morelenbaum

Paula Morelenbaum
Regina Paula Martins Morelenbaum (s. 31. heinäkuuta 1962 Rio de Janeiro) on brasilialainen laulaja.
Morelenbaum aloitti ammattimaisen uransa vuonna 1979 lauluyhtye Céu da Bocassa, jonka albumeilla Céu da Boca ja Baratotal lauloi. Vuosina 1984–1994 hän kuului miehensä Jaques Morelenbaumin kanssa Antônio Carlos Jobimin yhtyeeseen. Morelenbaum aloitti soolouransa vuonna 1990 New Yorkissa, jossa lauloi muun muassa Birdland-jazzklubilla. Vuonna 1993 ilmestyi Morelenbaumin ensimmäinen sooloalbumi, Paula Morelenbaum. Vuonna 1995 Morelenbaum muodosti miehensä sekä Jobimin pojan Paulo Jobimin ja lapsenlapsen Daniel Jobimin kanssa Quarteto Jobim Morelenbaumin. Tämän kokoonpanon ensimmäisenä albumina ilmestyi vuonna 1999 Quarteto Jobim Morelenbaum.
Morelenbaum on myös tehnyt yhteistyötä Ryūichi Sakamoton kanssa ja laulanut elokuvien ääniraidoilla.
Parfyymi (vuoden 2006 elokuva)

| Parfyymi> Perfume: The Story of a Murderer |
| --- | --- |

Ohjaaja:  Tom Tykwer
Käsikirjoittaja:  Andrew Birkin   Bernd Eichinger   Tom Tykwer
Perustuu:  Patrick Süskindin romaaniin Parfyymi (1985)
Tuottaja:  Bernd Eichinger
Säveltäjä:  Reinhold Heil Johnny Klimek Tom Tykwer
Kuvaaja:  Frank Griebe
Leikkaaja:  Alexander Berner
Tuotantosuunnittelija:  Uli Hanisch
Pukusuunnittelija:  Pierre-Yves Gayraud
Pääosat:  Ben Whishaw   Rachel Hurd-Wood   Alan Rickman   Dustin Hoffman
Valmistustiedot
Valmistusmaa:   Saksa  Ranska  Espanja
Tuotantoyhtiö:  Constantin Film Nouvelles Éditions de Films Castelao Producciones
Levittäjä:  DreamWorks Disney+
Ensi-ilta:  2006
Kesto:  150 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Parfyymi (engl. Perfume: The Story of a Murderer) on Tom Tykwerin ohjaama elokuva vuodelta 2006. Suomen ensi-iltansa se sai 19. tammikuuta 2007. Elokuva perustuu Patrick Süskindin romaaniin Parfyymi vuodelta 1985.
Pasiphaë-ryhmä

Pasiphaë-ryhmän keskeisimmät kuut. Vaaka-akselilla etäisyys Jupiterista, pystyakselilla inklinaatio, ympyrän koko edustaa suhteellista kokoa (katso myös toinen kaavio)
Pasiphaë-ryhmä on ryhmä Jupiteria retrogradiseen suuntaan kiertäviä kuita. Ryhmän kuut kiertävät Jupiteria noin 22,8-24,1 miljoonan kilometrin etäisyydellä. Ryhmän inklinaatiot ovat 144,5°-158,3° ja eksentrisyydet 0,25-0,43.
Ryhmän kuut suurimmasta pienimpään:
Pasiphaë (käsittää suurimman osan kuuryhmän massasta, n. 99%)
Sinope (ei lasketa aina tähän ryhmään kuuluvaksi. Jos lasketaan, Pasiphaën osuus ryhmän kokonaismassasta laskee 87%:iin)
Callirrhoe
Megaclite
Autonoe
Eurydome
Sponde
Ryhmän muodostuminen

Pasiphaë-ryhmän on arveltu syntyneen yhdestä asteroidista, joka on sitten hajonnut törmäyksen seurauksena moneen pienempään osaan ja jäänyt sitten kiertämään Jupiteria. Törmäysteoria ei kuitenkaan ole saanut 100% kannatusta taakseen.
Jupiterin kuut
| --- | --- |
Amalthea-ryhmä:   Metis  Adrastea  Amalthea  Thebe 
Galilein kuut:   Io  Europa  Ganymedes  Kallisto 
Themisto-ryhmä:   Themisto 
Himalia-ryhmä:   Leda  Himalia  Lysithea  Elara 
Carpo-ryhmä:   Carpo  S/2003 J 12  S/2011 J 1 
Ananke-ryhmä:   Ananke  Praxidike  Harpalyke  Iocaste  Euanthe  Thyone  Euporie  S/2003 J 3  S/2003 J 18  S/2010 J 2  Thelxinoe  Helike  Orthosie  S/2003 J 16  Hermippe  Mneme  S/2003 J 15 
Carme-ryhmä:   Herse  S/2003 J 10  Pasithee  Chaldene  Arche  Isonoe  Erinome  Kale  Aitne  Taygete  S/2003 J 9  Carme  S/2003 J 5  S/2003 J 19  Kalyke  Eukelade  Kallichore 
Pasiphaë-ryhmä:   Eurydome  S/2003 J 23  Hegemone  Pasiphaë  Sponde  Cyllene  Megaclite  S/2003 J 4  Callirrhoe  Sinope  Autonoe  Aoede  S/2011 J 2  S/2010 J 1  Kore  S/2003 J 2 
Varmistamattomat:   S/2000 J 11
Palokki (Kinnula)

| Palokki |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°21′57″N, 24°49′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskujoki:  suo-oja 
Järvinumero:  14.453.1.001
Mittaustietoja
Pinnankorkeus:  163,4 m  
Pituus:  790 m  
Leveys:  520 m  
Rantaviiva:  2,675 km  
Pinta-ala:  23,113 ha  
Tilavuus:  0,0004584 km³ 
Keskisyvyys:  1,98 m  
Suurin syvyys:  5,2 m  
Saaria:  ei saaria 
 fiPalokki 
Palokki  on Keski-Suomessa Kinnulassa  Kuukkasen lähellä sijaitseva järvi.
Maantietoa

Järvi on 790 metriä pitkä, 520 metriä leveä, ja sen pinta-ala on 23 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 458 400 kuutiometriä. Sen keskisyvyys on 2,0 metriä ja suurin syvyys on 5,2 metriä. Sen rantaviivan pituus on 2,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Matkusjoen alueeseen (14.453) se kuuluu. Järven vedenpinnan korkeus on 163,4 metriä mpy.
Paula Marosi

| Mitalit> Maa:   Unkari.Naisten miekkailu. Olympialaiset  | Mitalit> Maa:   Unkari.Naisten miekkailu. Olympialaiset  | Mitalit> Maa:   Unkari.Naisten miekkailu. Olympialaiset  | Maa:   Unkari> Naisten miekkailu. |
| --- | --- | --- | --- |
|  Kultaa | Tokio 1964 | floretin joukkuekilpailu |  |
|  Hopeaa | México 1968 | floretin joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Buenos Aires 1962 | floretin joukkuekilpailu |  |
|  Hopeaa | Moskova 1966 | floretin joukkuekilpailu |  |
Paula Marosi (3. marraskuuta 1936 Budapest – 4. maaliskuuta 2022) oli unkarilainen miekkailija, olympiavoittaja ja maailmanmestari.
Marosi edusti Unkaria floretin joukkuekilpailussa saavuttaen kultaa Tokion kesäolympialaisissa 1964 ja hopeaa Méxicon kesäolympialaisissa 1968. MM-kilpailuissa Marosi saavutti Unkarin joukkueessa kultaa Buenos Airesin maailmanmestaruuskilpailuissa 1962 ja hopeaa Moskovan maailmanmestaruuskilpailuissa 1966.
Pakito

Pakito eli Julien Ranouil on ranskalainen eurodanceartisti. Hänen debyyttialbuminsa Video ilmestyi vuonna 2006. Levyltä singlenä julkaistut kappaleet ”Living on Video” ja ”Moving on Stereo” ylsivät myös Suomen tanssilistalle. ”Living on Video” on alun perin kanadalaisen yhtyeen Trans-X hitti vuodelta 1981.
Julkaisut > Albumit

2006: Video
Julkaisut > Singlet

2006: Living on Video
2006: Moving on Stereo
2007: Are U Ready?
Philosophy
You wanna rock
Julkaisut > Remixit

2006: David Kane - Club Sound
2006: Eliess - Don't Stop Till You Get Enough
2007: 2 Touch - Blue Monday
2008: Karlux - The Riddle
Julkaisut > Bootlegit

2006: "Moving To The Beat" (Pakito vs. Black & White Brothers)
Parfait Amour

Hollantilaisen Bolsin pullo Parfait Amouria.
Parfait Amour on alankomaalainen, violetin värinen makea likööri. Se on likööriä, joka on maustettu pääasiassa kukkien, kuten ruusun ja orvokin, terälehdillä, joiden lisänä makua tuomaan käytetään vaniljaa, pomeranssia ja manteleita. Nimi ransk. Parfait Amour on suomeksi ”täydellinen rakkaus”. Valmistajasta riippuen maku vaihtelee, koska eri valmistajat saattavat käyttää muitakin kasveja maun aikaansaamiseksi ja eri suhteissa.
Alko myy Suomessa Bolsin Parfait Amour likööriä, jota on valmistettu jo 1800-luvun alusta asti. Se maustetaan pääasiassa ruusun ja orvokin terälehdillä, vaniljalla, pomeranssilla ja mantelilla. DeKuyperin versiossa mausteina on käytetty muun muassa sitruunaa, korianteria sekä orvokkeja. Parfait Amourin valmistajia on useita muitakin.
Juomasekoitukset

Parfait Amour liköörin väri on purppuranvioletti, ja sitä käytetään muun muassa Sinisen enkelin tekemisessä. Cocktailin väri on joskus aiheuttanut hämmennystä, koska se ei ole nimensä mukaisesti sininen. Sitä on myös käytetty kerrosshotteihin esimerkiksi Thistleen.
Muita Parfait Amour cocktaileja

| --- | --- |
 Barnacle Bill  Brazen Martini  Chanteloup Champagne Flip  Eden Cocktail  English Rose  Fruit Pastel  Joan Bennett :  Jungle Fire Sling  Jupiter Martini  Lavender Martini  Love Heart  Mirror Match  Molotov Cocktail  Purple Cosmo 
Lähde:
Park Tae-hwan

| Mitalit | Mitalit | Mitalit |  |
| --- | --- | --- | --- |
|  Park Tae-hwan |  Park Tae-hwan |  Park Tae-hwan |  |
Maa:   Etelä-Korea
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 400 m vapaauinti |  |
|  Hopeaa | Peking 2008 | 200 m vapaauinti |  |
|  Hopeaa | Lontoo 2012 | 200 m vapaauinti |  |
|  Hopeaa | Lontoo 2012 | 400 m vapaauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Melbourne 2007 | 400 m vapaauinti |  |
|  Kultaa | Shanghai 2011 | 400 m vapaauinti |  |
|  Pronssia | Melbourne 2007 | 200 m vapaauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Windsor 2016 | 200 m vapaauinti |  |
|  Kultaa | Windsor 2016 | 400 m vapaauinti |  |
|  Kultaa | Windsor 2016 | 1 500 m vapaauinti |  |
|  Hopeaa | Shanghai 2006 | 400 m vapaauinti |  |
|  Hopeaa | Shanghai 2006 | 1 500 m vapaauinti |  |
Park Tae-hwan (kor. 박태환; s. 27. syyskuuta 1989) on eteläkorealainen uimari ja olympiavoittaja.